कार्यक्रम में भा0ज0पा के जिलाध्यक्ष पूर्णेन्द्र सिंह सोलंकी द्वारा बताया गया कि हमे इस संकल्प की आवश्यकता क्यों पड़ी, विभिन्न रसायनिक खादों और बीजों के प्रयोग से उपज में और उपज से हमारें शरीर में विभिन्न प्रकार के रोग उत्पन्न हो गए हैं। इनसे बचने और मृदा परीक्षण कराकर तद्नुरूप जैविक खादों के उपयोग से उपज भी बढ़ेंगी और हमारा शरीर भी स्वस्थ होगा। उन्होने कहा कि सरकार अगले कुछ सालों में कृषकों की आय दोगुनी करने की दिशा में प्रयत्न कर रही है। दलाली और भ्रष्टाचार को रोकने के लिए ई. पेमेन्ट की सुविधा अपनायी गयी है। फसल ऋण मोचन योजना के तहत कृषको का ऋण मोचन किया जा रहा है और भी अनेकों योजनायें चलायी जा रही है।